open-index/open-wikipedia-markdown huggingface dataset:
הר שוקף

שמאל|ממוזער|250px|הר שוקף, ברקע על הרכס משמאל קיבוץ בית אורן
**הר שוֹקֵף** הוא הר ברכס הכרמל. פסגתו – המגיעה ל-497 מטר מעל פני הים – היא הנקודה הגבוהה ביותר בכרמל התיכון, המשתרע מדרום לנחל אורן. ההר נמצא על גבי שלוחה בין נחל אורן מצפון ונחל בוסתן מדרום, שעל אף גובהה – 480-450 מטרים – היא בולטת אך במעט מעל סביבתה. ההר בנוי מקירטון חווארי והקרקע המצויה באזור היא רנדזינה.

ההר נמצא ב"גן לאומי שוקף" המשתרע על שטח של 4,000 דונם וכולל גם את חורבת שוקף מדרום למרגלות ההר ואת נחל בוסתן העליון. גן לאומי זה הוא חלק מפארק הכרמל. מסלולו של שביל ישראל עובר בשטח ההר ומגיע עד לפסגה, שם נמצאים שרידיו של מבנה הרוס. מפסגת ההר ניתן להשקיף על היישובים ניר עציון, עתלית, בית אורן, דלית אל-כרמל ועספיא, וכן על חוף דור, אוניברסיטת חיפה והר טללים ומספר שכונות בחיפה.

ההר הוא אתר פריחה של אירוס הסרגל, ערבז סוככני, סחלב פרפרני, סחלב שלוש שיניים, דבורנית דינסמור, דבורנית צהובה. ניתן לראות את הפריחה בפסגת ההר ומדרום מזרח לפסגה.

באזור נמצאות קרקעות בבעלות פרטית, רובן של תושבי דלית אל כרמל וקרקעות נוספות בבעלות יהודית. בשנת 2005 אושרה תוכנית להפקיע 4,123 דונם בהר שוקף ובנחל בוסתן לטובת הגן הלאומי. בחודש אוגוסט 2007 אישרה ועדת המשנה לעררים במועצה הארצית לתכנון ובנייה את ההחלטה, במסגרתה הושארו 600 דונם לשימושים חקלאיים.

## היסטוריה
המקום היה מיושב במאה ה-19 על ידי דרוזים. במקום נמצאו שרידי קירות ועדויות לעיבוד חקלאי, ובין שרידי החורבה נמצאו ממצאים ארכאולוגים מתקופות שונות: כלי צור נאוליתיים וכלקוליתיים וחרסים מהתקופה ההלניסטית, הרומית, הביזנטית והערבית. בנוסף נמצאו במקום שני ריכוזים של גומות. ממערב לה מצויים שרידי מחצבה קדומה הכוללת שתי מערות קבורה. במורדות המערביים של הר שוקף נמצאת חורבת רקית מהתקופה הרומית-ביזנטית.

בשרפה בכרמל בחודש דצמבר 2010 נשרף חלק גדול מהגן הלאומי שוקף.

## קישורים חיצוניים

* גן לאומי הר שוקף באתר "טבע ונופים בישראל"
* מסלול טיול מהר שוקף לדלית אל כרמל באתר מינהלת הטיולים של משרד החינוך

## הערות שוליים

שוקף
קטגוריה:שביל ישראל
קטגוריה:הכרמל: גנים לאומיים
Santana Live at the Fillmore

***Santana Live at the Fillmore*** הוא אלבום הופעה מאת להקת סנטנה. האלבום הוקלט בדצמבר 1968, ויצא לשווקים ב-11 במרץ 1997.

## חברי הלהקה באלבום
*קרלוס סנטנה - גיטרה ושירה
*גרג רולי - פסנתר ושירה
*דייוויד בראון - גיטרה בס
*בוב ליווינגסטון - תופים
*מרקוס מאלון - תופי קונגה

## רשימת השירים

## קישורים חיצוניים

* Santana Live at the Fillmore באתר Allmusic 

קטגוריה:אלבומי סנטנה
קטגוריה:אלבומי הופעה באנגלית
קטגוריה:אלבומי חברת קולומביה רקורדס
The Very Best of Santana (הופעה 1968)

**The Very Best of Santana** הוא אלבום הופעה מאת להקת סנטנה. האלבום הוקלט בנובמבר 1968, ונמכר באוסטרליה בלבד משנת 2007.

## רשימת השירים

## קישורים חיצוניים

* The Very Best of Santana באתר Allmusic 

קטגוריה:אלבומי סנטנה
קטגוריה:אלבומי הופעה בספרדית
1978 בטלוויזיה

בערך זה מצוינים אירועים בולטים שהתרחשו במהלך שנת 1978 ונוגעים לעולם הטלוויזיה.

## אירועים בולטים

* פברואר – שר החינוך, זבולון המר, מנסה למנוע את שידורו של סרט הטלוויזיה "חרבת חיזעה" של רם לוי (על בסיס סיפור של ס. יזהר), אך נכשל.
* 22 באפריל – תחרות האירוויזיון התקיימה בפריז שבצרפת. בתחרות זכתה ישראל, עם השיר "אבניבי" בביצוע יזהר כהן ולהקת אלפא-ביתא.

## סדרות ותוכניות טלוויזיה חדשות ב-1978

;**בארצות הברית**
להלן כמה מההפקות הטלוויזיוניות האמריקאיות הבולטות ביותר ששודרו לראשונה בארצות הברית במהלך שנת 1978. תאריך העלייה לשידור שמצוין בטבלה מתייחס לתאריך בו הסדרה שודרה לראשונה בארצות הברית. לרשימה מקיפה יותר של סדרות טלוויזיה אמריקאיות ששודרו בארצות הברית לראשונה בשנה זו, ראו **[[:קטגוריה:סדרות טלוויזיה אמריקאיות שעלו לשידור בשנת 1978]]**.



File:Robin Williams and Pam Dawber 1978.jpg|"מורק ומינדי"



**בישראל**



File:זהו_זה_המנחים1-_גוב_מושונוב_בר-אבא_ווליניץ.jpg|משתתפי "זהו זה!"



**במדינות אחרות**

## סדרות ותוכניות בולטות שבוטלו או הסתיימו ב-1978

**בארצות הברית**
* 6 במרץ – בארצות הברית משודר הפרק האחרון בסדרה "סטיב אוסטין, האיש השווה מיליונים" (שודרה החל מ-1974).

**בישראל**
* מצולמים הפרקים האחרונים של "טלפלא".

## נולדו

* 7 בפברואר – אשטון קוצ'ר, שחקן קולנוע וטלוויזיה אמריקני
* 1 במרץ – ג'נסן אקלס, שחקן אמריקאי
* 17 באפריל – עידו מוסרי, שחקן, במאי, מנחה טלוויזיה, מוזיקאי ומדבב ישראלי
* 19 באפריל – ג'יימס פרנקו, שחקן, דוגמן, תסריטאי ובמאי יהודי-אמריקאי
* 22 במאי – ג'יניפר גודווין, שחקנית קולנוע וטלוויזיה אמריקאית
* 21 ביוני – אריקה דוראנס, שחקנית קנדית
* 1 ביולי – ליאור שליין, בדרן, מגיש טלוויזיה
* 14 באוגוסט – קייט ריצ'י, שחקנית אוסטרלית
* 18 באוגוסט – אנדי סמברג, שחקן, קומיקאי ומוזיקאי יהודי-אמריקאי
* 19 באוגוסט – שלום מיכאלשווילי, קומיקאי, מנחה טלוויזיה ושחקן ישראלי
* 29 באוגוסט – יעל גולדמן, שחקנית, מנחת טלוויזיה ודוגמנית ישראלית
* 20 באוקטובר – שירי גדני, שחקנית, מדבבת וקומיקאית ישראלית
* 30 באוקטובר – מת'יו מוריסון, שחקן וזמר אמריקאי
* 17 בנובמבר – טום אליס, שחקן בריטי
* 24 בנובמבר – קתרין הייגל, שחקנית קולנוע וטלוויזיה אמריקאית
* 29 בנובמבר – לורן גרמן, שחקנית קולנוע וטלוויזיה אמריקאית
* 7 בדצמבר – שירי אפלבי, שחקנית יהודייה-אמריקאית
* 8 בדצמבר – איאן סומרהולדר, שחקן אמריקאי
* 18 בדצמבר – ג'וש דאלאס, שחקן אמריקאי

## נפטרו

* 19 באוקטובר – גיג יאנג, שחקן קולנוע, טלוויזיה ותיאטרון אמריקני (נולד ב-1913)

## פרסים

* פרס אמי מוענק לסדרות "הכל נשאר במשפחה" (ארצ'י בנקר); "תיקי רוקפורד"; "החבובות"; וסדרת הטלוויזיה "שואה: סיפורה של משפחת וייס".
* פרס גלובוס הזהב מוענק לתוכנית החדשות "60 דקות"; ולסדרה הקומית "טקסי", כמו גם לכוכבה, דני דה ויטו.
* BAFTA: בפרס הדרמה זוכה המיני-סדרה "אדוארד וגברת סימפסון". בפרס הקומדיה - Going Straight, סדרת המשך ל-"Porridge".

## קישורים חיצוניים

## הערות שוליים
Nothin' on You

**Nothin' on You** הוא שיר של הראפר האמריקאי B.o.B, בו משתתף גם הזמר ברונו מארס, מאלבום הבכורה של B.o.B - B.o.B Presents: The Adventures of Bobby Ray. השיר יצא כסינגל ב-2 בפברואר 2010, והגיע למקום הראשון במצעדי פזמונים ברחבי העולם בין היתר במצעד ההוט 100 והמצעד הבריטי. "Nothin' on You" מועמד לשלושה פרסי גראמי.

אנגוס בטאיי ממגזין הגרדיאן הכליל את השיר במקום הראשון ברשימתו 5 השירים הטובים ביותר לשנת 2010.

## נתוני מכירות

## קישורים חיצוניים

## הערות שוליים

קטגוריה:שירי 2009
קטגוריה:סינגלי בכורה מ-2009
קטגוריה:שירי B.o.B
קטגוריה:שירי ברונו מארס
קטגוריה:שירים באנגלית
קטגוריה:וידאו קליפים מונפשים
קטגוריה:שירים על יופי
קטגוריה:בלדות משנות ה-2000
קטגוריה:בלדות R&B עכשוויות
קטגוריה:שירי היפ הופ אמריקאיים
קטגוריה:שירי R&B עכשוויים אמריקאיים
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:סינגלים בהוצאת אטלנטיק רקורדס
קודק

**קודק** (באנגלית: **Codec**) הוא התקן או תוכנת מחשב אשר מסוגל לקודד ולפענח זרם נתונים או אותות דיגיטליים. המילה Codec היא הלחם בסיסים של המילים compressor-decompressor או coder-decoder שמשמעותן דחיסה או קידוד ופענוח. קודק משמש בעיקר לצפייה או עריכת וידאו.

## איכות הדחיסה
### דחיסה מאבדת נתונים

רבים מהקודקים הנפוצים משתמשים בשיטה זו; כלומר, הם פוגעים באיכות על מנת להקטין את הקובץ. לעיתים קרובות כמעט ולא ניתן להבחין בהבדל האיכות בין התוצאה לבין הצליל או התצלום המקוריים. באופן זה ניתן לחסוך מקום באמצעי לאחסון הנתונים, וגם לשפר את הביצועים והמהירות בהעברת הנתונים (למשל בהזרמת מדיה - streaming).

### דחיסה ללא איבוד נתונים

קודקים רבים משמשים לאחסון נתונים בדחיסה כאשר יש צורך במידע המקורי (למשל בעריכה).

## ראו גם
* עיבוד אותות קול
* עיבוד אותות ספרתי

## קישורים חיצוניים

*
קטגוריה:עיבוד אותות ספרתי
טמרין אדום-שיער

**טמרין אדום-שיער** (שם מדעי: *Saguinus pileatus*) הוא מין של פרימט מסוג טמרין. טמרין זה הוא אנדמי לברזיל.
## מאפיין
מין זה נחשב כמין נפרד של טמרין, אולם יש המשייכים אותו כתת-מין של טמרין משופם, בעיקר בעקבות קיומו של שפם ואזור תפוצתו, אולם בשונה מטמרין משופם, הוא בעל שיער אדום (לטמרין משופם צבעים שחור ולבן בלבד). צבע גופו, ידיו, רגליו וזנבו שחור. שערו ומצחו אדום-בורדו. יש לו שפם מעט קצר יותר מתת-המינים של טמרין משופם.

טמרין זה כמו שאר מיני הטמרין אוכל חרקים, פירות ותפליטי עצים.

תפוצתו במערב ברזיל במדינת אמזונאס. הוא גובל במערב בנהר ז'ורואה, בצפון בנהר האמזונאס בדרום בנהר פורוס. תפוצתו בין שני תת-המינים של הטמרין המשופם.

## קישורים חיצוניים

## הערות שוליים

קטגוריה:טקסונים שתוארו בידי איזידור ז'ופרואה סנט-אילר
קטגוריה:מרמוסטיים
קטגוריה:ברזיל: יונקים
קטגוריה:בעלי חיים שתוארו ב-1848
קטגוריה:יונקים ביער האמזונאס
The Woodstock Experience

**The Woodstock Experience** היא סדרת אלבומי הופעה שהוקלטו בפסטיבל וודסטוק. באלבום - הופעות של סנטנה, ג'ניס ג'ופלין, סליי אנד דה פמילי סטון, ג'פרסון איירפליין וג'וני ווינטר.

## רשימת השירים
#### סנטנה

#### ג'ניס ג'ופלין

#### סליי אנד דה פמילי סטון

#### ג'פרסון איירפליין

#### ג'וני ווינטר

## חברי ההרכבים
#### סנטנה
*קרלוס סנטנה - גיטרה ושירה
*גרג רולי - קלידים ושירה
*דייוויד בראון - גיטרה בס
*מייק קארבלו - כלי הקשה
*חוזה "צ'פיטו" אריאס - כלי הקשה
*מייקל שריב - תופים

#### ג'ניס ג'ופלין
*ג'ניס ג'ופלין - שירה
*להקת קוזמיק בלוז - גיטרה, גיטרה בס, תופים, כלי נשיפה

#### סליי אנד דה פמילי סטון
*סליי סטון - שירה וקלידים
*פרדי סטון - גיטרה ושירה
*לארי גרהם - גיטרה בס ושירה
*רוז סטון - קלידים ושירה
*סינתיה רובינסון - חצוצרה ושירה
*ג'רי מרטיני - סקסופון
*גרג אריקו - תופים

#### ג'פרסון איירפליין
*מרטי באלין - כלי הקשה ושירה
*גרייס סליק - שירה
*ג'ורמה קאוקונן - גיטרה ושירה
*פול קנטנר - גיטרה ושירה
*ג'ק קאסאדי - גיטרה בס
*ספנסר דריידן - תופים
*ניקי הופקינס - פסנתר

#### ג'וני ווינטר
*ג'וני ווינטר - גיטרה ושירה
*טומי שאנון - גיטרה בס
*יונקל ג'ון טורנר - תופים
*אדגר ווינטר - קלידים ושירה

## קישורים חיצוניים

* The Woodstock Experience באתר Allmusic 

* ״הזוג המוזר״ - פרק על הפסטיבל וצילום עטיפת האלבום בהסכת ״עושים מינהר״

קטגוריה:אלבומי סנטנה
קטגוריה:אלבומי הופעה באנגלית
B.o.B Presents: The Adventures of Bobby Ray

**B.o.B Presents: The Adventures of Bobby Ray** (*B.o.B מציג: הרפתקאותיו של בובי ריי*) הוא אלבום הבכורה של הראפר האמריקאי B.o.B, האלבום יצא ב-27 באפריל 2010.

כבר בשבוע הראשון ליציאתו הגיע האלבום למקום הראשון במצעד האלבומים של הבילבורד הבילבורד 200.

מהאלבום יצאו חמישה סינגלים, שניים מתוכם, "Nothin' on You" ו-"Airplanes", זכו להצלחה עולמית והגיעו להישגים גבוהים במצעד הבילבורד הוט 100 והמצעד הבריטי, והאלבום עצמו היה מועמד לפרס בקטגוריה "אלבום הראפ הטוב ביותר".

בסקר השנתי של Pazz & Jop שנערך על ידי מגזין הוילג' ווייס, האלבום התברג במקום ה-189 ברשימת 1000 האלבומים הטובים ביותר לשנת 2010.

## רשימת שירים

## קישורים חיצוניים
* 

## הערות שוליים

קטגוריה:אלבומי בכורה מ-2010
קטגוריה:אלבומים באנגלית
קטגוריה:אלבומים שהופקו על ידי אמינם
קטגוריה:אלבומים שהופקו על ידי ד"ר לוק
קטגוריה:אלבומים שהגיעו למקום הראשון במצעד הבילבורד 200
Snaptu

**Snaptu** (בעברית **סנאפטו** - ראשי-תיבות "snap-tu") הייתה חברה ישראלית שיצרה פלטפורמה לטלפונים ניידים שאינם טלפונים חכמים המאפשרת למשתמשים בעל מכשירים ישנים להשתמש באפליקציות עדכניות. הפלטפורמה כללה כ-30 אפליקציות של שירותים ואתרים כמו פייסבוק, טוויטר, עדכוני חדשות, מזג אוויר וספורט. החברה נרכשה על ידי פייסבוק במרץ 2011. בהמשך שולב צוות החברה במרכז הפיתוח של פייסבוק ישראל.
## היסטוריה
החברה הוקמה בסוף 2007 ונקראה בראשיתה "מובליקה" (Moblica). מנכ"ל החברה היה רן מקבי והיזמים הנוספים היו מיכה ברדיצ'בסקי, ברק נווה ועו"ד ליאור טל. עם הקמתה גייסה כ-700 אלף דולר.

החברה פיתחה פלטפורמה המסוגלת לפעול על גבי כ-2,500 דגמי מכשירים שונים, ועד למאי 2010 הותקנה בלמעלה מ-6 מיליון טלפונים ניידים. הפלטפורמה אפשרה לספקי תוכן ומפתחי יישומים יכולת לכתוב יישומים עבורה. היותה מבוססת על שירותי אינטרנט אחרים בעיקרה, אפשר לפלטפורמה לתפוס נפח של כ-150 קילובייט בלבד. המודל העסקי של החברה היה על הכנסה מפרסומות וחלוקת הכנסות על שירותים בתשלום משותפים.

בעקבות הצלחת התוכנה הכריזה חברת מיקרוסופט באוגוסט 2009 על פיתוח מוצר חדש מתחרה בשם "OneApp", שיאפשר גישה ל"פייסבוק", "טוויטר" ו"מסנגר" מטלפונים ניידים.

במרץ 2010 גייסה החברה כ-3 מיליון דולר מקרן הון הסיכון סקויה, ושלושה חודשים אחר כך גייסה עוד 6 מיליון דולר, בהובלת קרן הון סיכון כרמל ונצ'רס. בנוסף דיווחה החברה כי כ-10 מיליון משתמשים הורידו את האפליקציה שלה מאז שהושקה.

במרץ 2011 רכשה חברת פייסבוק את סנאפטו תמורת כ-70 מיליון דולר. לאחר הרכישה הודיעה פייסבוק כי סנאפטו תיהפך למרכז הפיתוח שלה בישראל. אולם בפועל המרכז לא הוקם, הצוות של סנאפטו עבר למטה הראשי של פייסבוק בקליפורניה, שם השתלב בחטיבת המובייל של החברה ופיתח אפליקציה ייעודית של פייסבוק לטלפונים פשוטים, כחלק מהניסיון שלה להיכנס לשווקים המתפתחים, שם אימוץ הסמארטפונים עדיין היה בתחילת דרכו.

ביולי 2011 הושקה האפליקציה מחדש תחת השם, Facebook for Every Phone. היא שונתה כך שעמוד הפתיחה היה של אפליקציית פייסבוק, וממנו היה קישור לשאר האפליקציות המקוריות אשר המאגר שלהן הצטמצם ביותר. שנתיים לאחר שהושקה האפליקציה דיווחה פייסבוק שיש לה 100 מיליון משתמשים. אחר כך שונה שם האפליקציה ל"פייסבוק לייט" ובפברואר 2017 דיווחה פייסבוק שיש לה 200 מיליון משתמשים. בשלב זה צוות הפיתוח של היה ממוקם בישראל.

בהמשך עבר צוות הפיתוח להוביל מיזם בשם Express Wi-Fi, שמטרתו הייתה לספק קישוריות לאינטרנט במדינות מתפתחות באמצעות פייסבוק. באוקטובר 2021, בעקבות ההדלפה של פרנסס האוגן, בה נחשף כי פייסבוק "מעדיפה צמיחה על פני בטיחות", במיוחד על ידי התעלמות ממחקרים המראים כי הרשת החברתית מעצימה "תוכן שכולל כעס, קיטוב ומחלוקת" ובכך פוגעת בביטחון הציבור, נודע כי פעילות המיזם Express Wi-Fi במדינות אפריקה ואסיה הביאה לעימותים אלימים באותן מדינות, על ידי הפצת תוכן שקידם קיטוב ומחלוקת. בינואר 2022 הודיעה החברה על סגירת המיזם.

## קישורים חיצוניים
* 
* 

## הערות שוליים

קטגוריה:טלפונים סלולריים
קטגוריה:אפליקציות בפייסבוק
קטגוריה:חברות ישראליות שעשו אקזיט
קטגוריה:חברות תוכנה ישראליות
קטגוריה:ישראל: חברות שהוקמו ב-2007
אקולייזר פרמטרי

**אֶקְוִולַיְיזֶר פָּרָמֵטְרִי** הוא אקולייזר שמשמש בעיקר לאולפני הקלטות ולמערכות הגברה בהופעות חיות. אקולייזר פרמטרי מאפשר לטכנאי קול לשלוט בשלושה פרמטרים בסיסים של band-pass filter, שהם: אמפליטודה, תדר ורוחב סרט.

רוב המערבלי אותות שיוצרו לאחר תחילת שנות ה-70 של המאה ה-20 הם בעלי אקולייזר פרמטרי או חצי-פרמטרי.

**אקולייזר פרמטרי:**
אקולייזר חצי פרמטרי הוא אקולייזר המאפשר לשלוט באמפליטודה ותדר אך לא יכול לשנות את רחוב הסרט. בדגמים מסוימים ניתן לשנות את רוחב הסרט מרחב לצר ולהפך.

## שימושים

* אקולייזר פרמטרי יכול לעזור מאוד במקרה של רסוננס מוגזם אשר גורם ל"בומים" ו"צלצולים" לא נעימים לאוזן בצליל. בדרך כלל כלי נגינה היכולים לגרום להפרעות מהסוג הזה הם כלי מיתר (לדוגמה: גיטרה אקוסטית וקונטרבס). במקרים כאלה ניתן להוריד את עוצמת התדר בו נשמעת הגיטרה על ידי אקולייזר פרמטרי ובכך לפתור את בעיית ה"בומים" וה"צלצולים".
* בהופעות בהן המיקרופון נמצא קרוב לרמקול, נגרם משוב אקוסטי, ממשום שלתוך המיקרופון נכנס הרעש שיוצא מהרמקול. אקולייזר פרמטרי נועד כדי לחתוך (בעזרת Gate) את המשוב.
* אקולייזר פרמטרי יכול לחתוך ולבטל תדרים גבוהים ונמוכים (משרעת) ולהפוך אותם, או לפחות לקרב אותם משמעותית לאחידות בעוצמת התדר.

קטגוריה:עיבוד אותות
Airplanes

"**Airplanes**" (בעברית: "**[[מטוס]]ים**") הוא שיר של הראפר האמריקאי B.o.B בו משתתפת גם הזמרת היילי ויליאמס, מאלבום הבכורה של B.o.B *[[B.o.B Presents: The Adventures of Bobby Ray]]*. Airplanes יצא כסינגל ב-13 באפריל 2010, וזכה להצלחה במצעדי פזמונים ברחבי העולם ואף הגיע למקום הראשון המצעד הבריטי ולמקום השני במצעד ההוט 100. "Airplanes" היה מועמד לפרס גראמי בקטגוריית "שיתוף הפעולה הקולי הטוב ביותר (פופ)".

השיר הגיע למקום השישי במצעד סוף השנה של הבילבורד הוט 100, ולמקום השביעי במצעד סוף השנה הבריטי ובמצעד סוף השנה של גלגלצ.

לשיר יצא גם שיר המשך, "Airplanes, Part II", בו משתתף, מלבד B.o.B והיילי ויליאמס, גם אמינם. שיר ההמשך הוא הרצועה הסוגרת באלבום "*B.o.B Presents: The Adventures of Bobby Ray*".

השיר נכלל במספר רשימות שפרסמו גופי תקשורת שונים לסיכום האלבומים הטובים והאהובים ביותר לשנת 2010. אאוחניה מונזון ממגזין *Access Hollywood* הכלילה את השיר במקום התשיעי לפי בחירתה ברשימת 10 האלבומים הטובים ביותר לשנת 2010.

## נתוני מכירות

## קישורים חיצוניים

* 

## הערות שוליים

קטגוריה:שירי B.o.B
קטגוריה:שירי היילי ויליאמס
קטגוריה:שירים באנגלית
קטגוריה:שירים על המדיה
קטגוריה:שירים על תעופה
קטגוריה:בלדות R&B עכשוויות
קטגוריה:שירי היפ הופ אמריקאיים
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:שירי פלטינה כפולה בממלכה המאוחדת
דרכים

"**דרכים**" הוא אלבום האולפן ה-12 של המוזיקאי והזמר שלמה ארצי.
## הפקה
באלבומו הקודם, "גבר הולך לאיבוד", עבר ארצי משירי ארץ ישראל היפה ושירי משוררים ליריים לסגנון של פופ ורוק רך עם שירים אישיים ואסוציאטיביים שאת רובם כתב והלחין בעצמו. מגמה זו הגיעה לבשלות באלבום "דרכים" שכלל כמה מהשירים הידועים ביותר של ארצי, בהם "אף פעם לא תדעי", "אחרי הכל את שיר" ו"צוותא". באלבום בלטו גם השירים "פתאום כשלא באת" – דואט עם גרי אקשטיין, "שינויי מזג האוויר", "אתמול חלפו הציפורים", שכתב משה בן שאול, ו"שיר חייל" ("אני שומע שוב"), שהלחין ארצי על פי מכתב ששלח סרן  לחברתו לפני שנהרג במלחמת יום הכיפורים.

אומנם "גבר הולך לאיבוד" סימן את המפנה בסגנונו של ארצי, אך היה זה דווקא "דרכים" שחשף את ארצי לקהל רחב יותר, והרחיב את קהל מאזיניו. הצלחת "דרכים" הביאה גם לחשיפה גדולה יותר של "גבר הולך לאיבוד", והגדילה את הצלחת האלבום.

ברשימת היצירות החשובות בכל אחד מששת העשורים הראשונים של המדינה, שהתפרסמה במוסף ידיעות אחרונות "7 לילות" בערב יום העצמאות ה-60 למדינת ישראל (11 באפריל 2008), נבחר "דרכים" לאחד מחמשת האלבומים העבריים החשובים ביותר שיצאו לאור בשנות ה-70.

ב־2013, יצא לאור האלבום בהוצאה מחודשת על גבי תקליטור כחלק ממארז מרובע בשם "אלבומי המופת" הכולל את אלבום זה, "גבר הולך לאיבוד", "חצות" ואלבום ההופעה "שלמה ארצי ואצ'י בהופעה חיה בצוותא".

בנובמבר 2024, לרגל יום הולדתו ה-75 של ארצי, יצא האלבום מחדש ברימסטר עדכני לסטרימינג ועל גבי תקליטים.

## רשימת רצועות

## משתתפים
* שלמה ארצי - שירה, לחנים, מילים (חוץ מ"אתמול חלפו הציפורים"/משה בן-שאול ו"שיר חייל"/נמרוד גאון)
* יאיר שרגאי - גיטרה אקוסטית, עיבודים והפקה מוזיקלית
* משה לוי - פסנתר
* גרי אקשטיין - גיטרות, סולו גיטרה חשמלית ב"צוותא", שירה ב"פתאום כשלא באת"
* חיים קריו - גיטרות נוספות
* ארנון פלטי ואלון נדל - גיטרה בס
* אלון הלל וז'אן פול זימבריס - תופים וכלי הקשה
* פרנקי גליקסמן - אקורדיון ב"אתמול חלפו הציפורים"
* אלונה טוראל ודדי שלזינגר - קלידים
* טוני בראוור - כינור
* מאיר שפייזר - סקסופון
* שם טוב לוי - חלילים
*הוקלט באולפני "טריטון" - ינואר-אוגוסט 1979
*טכנאי הקלטה ראשי: יעקב מורנו

## קישורים חיצוניים

* אריאל גל,  שלמה ארצי - דרכים / ביקורת - מאמר ביקורת מפורט על שירי האלבום
*בועז כהן, צמרמורות עונג ידועות, רשומה מתוך הבלוג "לונדון קולינג" (בעקבות תוכנית רדיו שהקדיש כהן לאלבום)

קטגוריה:אלבומי שלמה ארצי
קטגוריה:אלבומים בעברית
קטגוריה:אלבומים שהוקלטו באולפני טריטון
קטגוריה:אלבומי רוק ישראליים
קטגוריה:אלבומי פלטינה בישראל
קטגוריה:אלבומי חברת הד ארצי
קנייה קבוצתית

**קנייה קבוצתית** היא התאגדות של מספר קונים לצורך שיפור כח המיקוח מול ספקי מוצרים או שירותים. מועדוני צרכנים המממשים קנייה קבוצתית קיימים זה שנים רבות.

## קנייה קבוצתית באינטרנט
קנייה קבוצתית באינטרנט היא מודל עסקי של מסחר אלקטרוני המאפשר ללקוחות התאגדות לצורך רכישת שירותים ומוצרים באינטרנט בהנחה. מודל זה היה אחד המודלים בשימוש אתרי מסחר אלקטרוני תחת תיאורים שונים, ובכלל זה מכרזים עם מספר משתתפים מינימלי.

המודל הפך לפופולרי עם הצלחת חברת גרופון האמריקאית, שהוקמה בשנת 2008, וכיום ישנם אתרים רבים ברחבי העולם הפועלים במתכונת זו. אתרי הקנייה החברתית מפרסמים מדי יום עסקה אחת בהנחה גבוהה במיוחד (בדרך כלל של 50% לפחות). לרוב, ההצעה היא מקומית (דהיינו, ספציפית לעיר או אזור מסוימים) בתחום תרבות הפנאי, כגון שובר למסעדה, מסאז' או תספורת. עם זאת, לעיתים מוצעים גם מוצרים בני קיימא, כגון כלי מטבח או אביזרי חשמל. ההצעה מוגבלת בזמן (בדרך כלל 24 שעות, או מספר ימים), והתנאי למימושה הוא מספר מצטרפים מינימלי. ברגע שהושג מספר הרוכשים המינימלי העסקה יוצאת לפועל והקונים מקבלים שובר בדואר אלקטרוני המאפשר להם לממש את המוצר. מודל זה מכונה גם עסקה יומית, אולם המינוח שהשתרש בישראל ובכלל הוא קנייה קבוצתית, אף על פי שבפועל ההתאגדות החברתית היא רק אחד מהמרכיבים במכלול, ואף ככל הנראה לא המרכיב החשוב שבהם.

### בישראל
שוק הקניות החברתיות הישראלי באינטרנט מוערך בכ-210–250 מיליון ש"ח בשנה. בשוק פועלים מספר רב של אתרי קנייה קבוצתית, אולם למעלה מ-75% מהמכירות מתבצעות על ידי אחד מששת האתרים המובילים: גרופון (לשעבר גרופר), באליגם (עצמאי), buy2 (מקבוצת קשת), bigdeal (מקבוצת ידיעות אחרונות), walla shops (מקבוצת וואלה!) וקופוני (עצמאי). במקביל, פועלים אתרים אשר מאחדים את אתרי הקנייה החברתית ומספקים ללקוחותיהם קטלוג של כלל ההצעות ממספר אתרים במקביל.

בעקבות ההיצע הגדול של אתרי קניה חברתית, קמו מספר אתרים המאפשרים רכישה של מוצרים למגזרים ספציפיים.

## ראו גם
* תרבות האינטרנט
* קבוצת רכישה
* מועדון לקוחות

## הערות שוליים

קטגוריה:מסחר
קטגוריה:מסחר אלקטרוני
קטגוריה:מודלים עסקיים
דרמסאלה

**דרמסאלה** (בהינדי: **धर्मशाला**, "דְהַרַמְשָׁאלָה") היא עיירה במחוז קאנגרה שבמדינת הימאצ'ל פרדש, בצפון הודו. בעונת החורף יושבת בדרמסאלה ממשלת המדינה ומטה המחוז. במק'לאוד גאנג', כפר הכלול בשטח המוניציפלי של דרמסאלה, נמצא משכנם של הדלאי לאמה והממשלה הטיבטית הגולה.

דרמסאלה שוכנת בחלקו הצפוני של עמק קאנגרה והיא מוקפת ביערות. העיירה ממוקמת בגובה של כ-1430 מ' מעל פני הים, ומק'לאוד גאנג'- בגובה של כ-1700 מ'. פרברי העיירה כוללים את מק'לאוד גאנג', באגסו נת', דאראמקוט, פורסית' גאנג', נאדי, באזאר קוטוואלי (השוק המרכזי של העיר), קאצ'רי אדא (משרדי הממשלה והמוסדות הרשמיים - בית המשפט, משטרה, דואר וכו'), דארי, ראמנאגאר, סידפור וסידבארי.

הכפר מקלאוד גאנג', השוכן במעלה העיירה, ידוע כמקום משכנו של טנזין גיאטסו, הדלאי לאמה ה-14. ב-29 באפריל 1959, לאחר פלישת סין לטיבט, כונן גיאטסו את ממשלת טיבט הגולה בעיירת הקיט בצפון הודו, מוסורי. במאי 1960, הממשלה עברה לדרמסאלה. מאז ועד היום, הדלאי לאמה ואנשיו מתגוררים בעיירה, שהפכה למרכז של הגולים הטיבטים בהודו. בשל כך גם מכונה לעיתים מקלאוד גאנג' בשם "להסה הקטנה". נוכחות הדלאי לאמה והאוכלוסייה הטיבטית הפכו את דרמסאלה ליעד תיירותי פופולרי בקרב תיירים זרים ותיירים הודים כאחד, וכן ללומדים והמאמינים בבודהיזם הטיבטי. בין היתר, מהווה העיירה מרכז לתרגול ויפאסנה.

בעיירה פועלים שני בתי חב"ד (באגסו ודאראמקוט), בניהול הרב דרור משה שאול.

## קישורים חיצוניים

* 
* דאראמסלה באתר הודו.
* 

## הערות שוליים

קטגוריה:הודו: ערים
קטגוריה:הימאצ'ל פרדש: יישובים
קטגוריה:בודהיזם טיבטי
ריינר

**ריינר** (Reiner, Rainer) הוא שם משפחה שמקורו בגרמנית ומשמעותו יועץ צבאי.

קטגוריה:שמות משפחה אשכנזיים
קטגוריה:שמות משפחה גרמניים
קטגוריה:שמות משפחה לפי עיסוק
קטגוריה:שמות פרטיים
מרדכי קמרט

**מרדכי קַמרַט** (21 במרץ 1915 – 3 במאי 1970) היה לשונאי ומילונאי עברי ואיש חינוך ישראלי, שנודע כ"אבי האולפן".

## ביוגרפיה
נולד בשם מורדקה קמרט (Mordka Kamrat) ב-21 במרץ 1915 בעיירה סקאלה בפולין לשמואל קמרט. למד בחדר ובישיבה, וכן בבית ספר יסודי ובגימנסיה בעיר בנג'ין. ב-27 בספטמבר 1936 עלה לארץ ישראל. נישא לנפשיה נרקיס, בתו של מרדכי נרקיס, מנהל בית הנכות בצלאל בירושלים, ואחותו של חוקר האמנות היהודית בצלאל נרקיס. עסק בהוראת השפה העברית והיה מנהל האולפן ללימוד עברית "עציון" בירושלים.

יחד עם אדווין סמואל (בנו של הנציב הבריטי הרברט סמואל) הוציא את המילון האטימולוגי העברי-אנגלי "שורשים". כמו כן פרסם מספר ספרי לימוד והדרכה ללימוד השפה העברית. 

נפטר בירושלים ב-3 במאי 1970 ונקבר בהר המנוחות.

## חיים אישיים
למרדכי קמרט שלושה ילדים:

* יעל קמרט קרמונה - בוגרת בית הספר לאומנות בצלאל.
* יובל קמרט - חיבר את "יודאיקה לקסיקון" (יצא לאור בהוצאת כתר).
* ד"ר דבורה לנג-קמרט - ביולוגית והיסטוריונית של המדע, מנהלת המחלקה לנוער שוחר מדע במשרד החינוך, לשעבר עורכת מדעית של מוזיאון המדע בירושלים.

## מספריו
* (עם אדווין סמואל), **שורשים: מילון אטימולוגי עממי עברי-אנגלי** הוצאת קריית ספר, 1969
* **הנחלת הלשון העברית: מדריך למורה**, הוצאת קרני, 1962
* **העברית שלי: ספר לימוד לשון חיה** (ציורים: דוש), הוצאת מגידו, 1965
* **הצעד הראשון: גישה חדשה ללימוד השפה העברית** – סדרת ספרים מאת יהודה רדאי, בהשתתפות מרדכי קמרט, הוצאת ראובן מס, 1961

## לקריאה נוספת
* שלמה קודש (עורך), **ספר קמרט**, ירושלים: המועצה להנחלת הלשון, תשל"א-1971. (דברים משלו ולזכרו ומאמרים בענייני לשון.)

## קישורים חיצוניים
* 
*  (על אולפן עציון)
* 
* 

## הערות שוליים

קטגוריה:אנשי העלייה החמישית
קטגוריה:ישראלים ילידי פולין
קטגוריה:בלשנים ולשונאים ישראלים
קטגוריה:מילונאים ישראלים
קטגוריה:מילונאים כותבי עברית
קטגוריה:בלשנים ולשונאים עבריים
קטגוריה:אנשי חינוך ישראלים
קטגוריה:עובדי משרד החינוך, התרבות והספורט
קטגוריה:מחברי ספרי לימוד ישראלים
קטגוריה:משפחת נרקיס
קטגוריה:יהודים הקבורים בהר המנוחות
קטגוריה:ישראלים שנולדו ב-1915
קטגוריה:ישראלים שנפטרו ב-1970
Empire State of Mind

"**Empire State of Mind**" הוא שיר של אומן ההיפ הופ ג'יי זי והזמרת אלישה קיז משנת 2009. השיר יצא כסינגל מאלבומו האחד עשר של ג'יי זי "The Blueprint 3".

השיר הוא שיר הלל לניו יורק, עיר הולדתם של שני האומנים, ושמו מהווה משחק-מילים, שכן המילה "State" פירושה "מדינה" וגם "מצב", השם משלב הן את הביטוי "Empire State" ("מדינת האימפריה") והן את הביטוי "State of Mind" ("מצב רוח", "הלך רוח"), וניתן להבינו הן כ"הלך רוח אימפריאלי" והן כ"הלך רוח ניו יורקי". פזמון השיר כולל סימפול לשיר Love on a Two-Way Street.

Empire State of Mind היה מועמד לשלושה פרסי גראמי, מתוכן זכה בשתי קטגוריות: "שיר הראפ הטוב ביותר" ו"ביצוע הראפ/שירה הטוב ביותר".

## ביקורות
### רשימות כל הזמנים

## יוצרים ומבצעים
* שירה וקולות רקע – ג'יי זי, אלישה קיז
* כותבים – ג'נט סיוול, אנג'לה הנט, ג'יי זי, סילביה רובינזון, בארט קיז, אלישה קיז, אל שוקס
* הפקה – אל שוקס
* קלידים – ג'ף בסקר, קווין רנדולף
* טכנאים – כריס גודבי, אנדריי דוסון, קרל הייבורן, מרקוס טובר, מיקי צוצומי, אן מינצילי
* מנהל – הרט גנתר,
** עוזר – ג'ייסון וילקי
* מיקסינג – כריס גודבי
* מאסטרינג – טוני דוזי
* עריכה – ג'ייסון וילקי
* הקלטה – אן מינצילי, לוק סטיל

## נתוני מכירות

## קישורים חיצוניים

## הערות שוליים

קטגוריה:שירי אלישה קיז
קטגוריה:שירי ג'יי-זי
קטגוריה:שירים באנגלית
קטגוריה:וידאו קליפים שבוימו על ידי הייפ ויליאמס
קטגוריה:שירים על ניו יורק
קטגוריה:שירי היפ הופ אמריקאיים
קטגוריה:סינגלים שהגיעו למקום הראשון בצ'כיה
קטגוריה:סינגלים שהגיעו למקום הראשון במצעד הבילבורד הוט 100
קטגוריה:זוכי פרס גראמי לביצוע הראפ המלודי הטוב ביותר
קטגוריה:שירי יהלום בארצות הברית
חיץ הנקביים

[שמאל|ממוזער|250px|[שרירים בחיץ הנקביים של גבר]]
שמאל|ממוזער|250px|שרירים בחיץ הנקביים של אישה
**חֵיץ הַנְּקָבַיִם** (בלעז **פרינאום**, TA:Perineum - מיוונית: περίνεος) הוא חלקו התחתון של הגו, בין הירכיים. חיץ הנקביים ממוקם בהמשך למוצא האגן ונמצאים בו החלקים הסופיים של מעברים של מערכת העיכול, של מערכת השתן ושל מערכת המין וכן איברי המין החיצוניים. חיץ הנקביים מרכזי לשלושה תחומים ברפואה, אורולוגיה, גינקולוגיה ופרוקטולוגיה.

## אנטומיה
צורתו הכללית של חיץ הנקביים היא כשל מעוין, התחום על ידי הקודקודים הבאים: מאחה עצמות החיק (מאחה הערווה, Symphysis pubica) - קודקודו הקדמי, ענפי עצם החיק התחתונים (Ramus inferior ossis pubis) - שתי צלעותיו הקדמיות, גבששות השת (Tuber ischiadicum) - קודקודיו בצדדים, רצועות העצה והגבשוש (Ligamentum sacrotuberale, ראו מפרק העצה והכסל) - צלעותיו האחוריות ועצם העוקץ - הקודקוד האחורי.

קו דמיוני בין גבששות השת חוצה את חיץ הנקביים לשני משולשים. המשולש הקדמי הוא תחום איברי המין והשתן (Regio urogenitalis) והמשולש האחורי מכונה תחום הטבעת (Regio analis).

הגבול העליון של חיץ הנקביים הוא רצפת האגן המורכבת משרירים ומרקמות חיבור (מחתלת) הסוגרים את מוצא האגן. חלקה הקדמי של רצפת האגן כונה בעבר חיץ איברי המין והשתן (diaphragma urogenitale) ותואר כמורכב מסיבי שריר הנעים לרוחב קשת החיק ומסביב לשופכה. חלקה האחורי של רצפת האגן, חיץ האגן (diaphragma pelvis), מורכב משני זוגות שרירים, של השריר מרים פי הטבעת (Musculus levator ani) ושל שריר העוקץ והשת (Musculus ischiococcygeus; Musculus coccygeus). ברצפת האגן פתחים לשופכה, לנרתיק ולתעלה האנאלית.

### תחום איברי המין והשתן
בגברים נמצאים בתחום איברי המין והשתן הפין ושק האשכים. דרך חיץ הנקביים עובר חלק קצר מהשופכה, שופכת החיץ (Pars intermedia uretrae; Pars membranacea urethrae) המתחברת לחלק הספוגי (Pars spongiosa) של השופכה הנמשך עד לפי השופכה בקצה הפין. בחיץ הנקביים נמצאים גם מספר שרירים שטחיים. התכווצות שרירים אלו מסייעת לריקון הפין משתן או מנוזל זרע וכן לחסימת ורידי הפין כחלק מהמנגנון המאפשר זקפה.

בנשים קיים בחיץ הנקביים פתח נוסף, פתח הנרתיק, המוביל אל הנרתיק, והשופכה עוברת דרך החלק הקדמי של הנרתיק. שמם הכולל של איברי המין החיצוניים של האישה הוא פות.

### תחום הטבעת
תחום הטבעת כולל את התעלה האנאלית ופי הטבעת בפתחה החיצוני. משני צידיה של התעלה האנאלית נמצאים שני חללים בשם גומץ השת והחלחולת (Fossa ischioanalis).

לגומץ השת והחלחולת צורת טריז הרחב בחלקו התחתון וצר בחלקו העליון. הגומץ מכיל רקמת חיבור רפה, בעיקר רקמת שומן שבתוכה עוברים סיבים חזקים. הסיבים מייצבים את התעלה האנאלית במקומה אך סך התכולה של הגומץ יכולה לנוע לצדדים כדי לאפשר לתעלה האנאלית להתרחב בזמן מעבר צואה.

בחלקו הצידי של גומץ השת והחלחולת עוברת תעלת הערווה (Canalis pudendalis). דרך התעלה עוברים כלי הדם הפנימיים של הערווה ועצב הערווה המעצבב את רובו של חיץ הנקביים מבחינה תחושתית ותנועתית.

## ראו גם
* עיסוי פרינאום לקראת לידה

## לקריאה נוספת

* Moore KL, *Clinically Oriented Anatomy*, 3rd Ed., Baltimore, Williams & Wilkins, pp. 295-319, 1992 .


## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אגן
חידושי רבי שמעון יהודה הכהן

**חידושי רבי שמעון יהודה הכהן** הוא אוסף מכתבי רבי שמעון שקופ על התלמוד הבבלי. החידושים בספר הם תמצות של שיעוריו אותם מסר בישיבות שבהן כיהן כר"מ וכראש ישיבה בישיבת טלז, בקהילות מלטש ובריינסק, ובעשרים שנותיו האחרונות בישיבת שער התורה שבעיר גרודנה.

## תוכן
על פי עדות תלמידיו, החידושים הכתובים הם רק חלק קטן מחידושיו כולם שמסר במשך שיעורים של ארבעים שנה. את רוב חידושיו לא כתב מעולם, וחלק אחר אבד.

הרב שקופ העריך כתבים אלה, ולא אחת אמר כי נרשמו מתוך עיון ועמל. בשנותיו האחרונות החל לנסות להדפיס את החידושים, אולם לבסוף הדבר לא יצא לפועל לפני השואה. בתקופת המלחמה תלמידו הרב יצחק דב קופלמן לקח מביתו של הרב שקופ את כתביו, ולאחריה מסר את הכתבים לבני משפחתו של הרב שקופ על מנת להדפיסם.

יסודות שונים המובאים בספר מורחבים בספר "שערי יושר" של הרב שקופ, ולפעמים מסקנת הדברים בשני הספרים אינה אחידה. אך למרות שהספר "שערי יושר" הודפס בתקופה מאוחרת יותר, לא השמיטו המוציאים לאור דבר מתוך הכתבים, והדפיסו את כל מה שהופיע בהם. גם המחבר עצמו לא רצה לשנות שום דבר יסודי בכתביו, והתבטא, שלמרות שבוודאי יש דברים שכתב בעבר ועם השנים בעקבות עיונו שינה את דעתו, אין זה מפחית כלל מערכם וחשיבותם של הכתבים, כי כולם נכתבו לאחר עיון רב ומתוך שיקול דעת מעמיק.  

המוציאים לאור נמנעו מלבצע שינויים כלשהם בטקסט, וגם מקומות סתומים לא הושמטו.

## מקורות
*הקדמות לספר **חידושי רבי שמעון יהודה הכהן**
קטגוריה:ספרי חידושים תורניים
משה בן יוסף

הרב **משה בן יוסף** בן מרון לוי מנרבונה היה מגדולי חכמי פרובנס. 

משה בן יוסף נולד בסוף המאה ה-11 או תחילת המאה ה-12 למשפחת רבנים בנרבונה. סבו, מרון הלוי היה מראשי הקהילה בנרבון. הוא למד אצל דודו הרב יצחק בן מרון, ראש הישיבה בנרבונא, וגדל להיות מגדולי חכמי פרובנס. הוא נמנה ראשון בין חכמי דורו, דבר המעיד על חשיבותו והיה מיחידי הראשונים אשר כונה גאון. הוא היה אחד מחברי ישיבת הזקנים של נרבונה ועמד בראש ישיבה של תלמידים. הרב בנימין זאב בנדיקט משער שבימיו פוצל תפקיד ראש ישיבת נרבונה בינו לבין הרב אברהם בן יצחק מנרבונה (ראב"י), כאשר ראב"י כיהן כראש ישיבת הזקנים ורמב"י כראש ישיבת התלמידים. הוא נפטר ככל הנראה לפני שנת 1165, שכן בנימין מטודילה שעבר בנרבונה אינו מזכירו. 

הרב משה בן הרב יוסף נודע כרבם המובהק של הראב"ד השלישי ושל רבי זרחיה הלוי. הרב זרחיה הלוי כתב עליו (בספרו המאור הקטן מסכת חולין פרק שלישי): "והוא הרב המובהק שלנו ועליו היינו סומכים".

הרב משה בן הרב יוסף חיבר פירושים רבים למסכתות התלמוד, אך הם לא הגיעו לידינו. מרבים להביא מפירושיו, תלמידו המובהק הרז"ה, וכן הרמב"ן.

## לקריאה נוספת
*ר' משה בר' יוסף מנרבונא, בתוך, הרב בנימין זאב בנדיקט, **מרכז התורה בפרובנס**, ירושלים, תשמ"ה, עמודים 34-52

## קישורים חיצוניים
* 
* 

קטגוריה:חכמי פרובנס
קטגוריה:נרבון: אישים
קטגוריה:יהודי פרובאנס במאה ה-12
תומאזו לנדולפי

**תומאזו לַנְדוֹלְפִי** (איטלקית: **Tommaso Landolfi**; 9 באוגוסט 1908 – 8 ביולי 1979, רומא) היה סופר ומתרגם איטלקי.

## יצירתו
לנדולפי, יליד העיירה פיקו (Pico Farnese), נפת פרוזינונה, כתב רומנים וסיפורים קצרים גרוטסקיים ופנטסטיים אשר לעיתים גובלים במדע בדיוני, לעיתים משלבים אלמנטים גותיים, ולעיתים ריאליסטיים למדי. הוא תרגם לאיטלקית יצירות מרוסית וגרמנית, מאת סופרים כמו פיודור דוסטויבסקי, אלכסנדר פושקין, ניקולאי גוגול והוגו פון הופמנסתאל, והשפעתם ניכרת גם בכתיבתו. 

יצירתו הידועה ביותר היא **סיפור סתיו** (*Racconto d'autunno*, 1947), רומן גותי המתרחש בזמן מלחמת העולם השנייה ועוסק בפורע חוק הנמלט לאחוזה בהרים שם הוא נתקל בדיוקן מושך של אישה, ושומע קולות מסתוריים המדרבנים אותו לחקור את המתרחש במקום ומובילים אותו לסדרה של תגליות מפתיעות. 

לנדולפי השפיע רבות על סופרים איטלקיים אחרים כמו איטלו קאלווינו, אך השפעתו ניכרת גם על סופרים פוסטמודרניסטיים אחרים, כמו דונלד ברתלמי האמריקאי שהעריך במיוחד את סיפורו הקצר "אשתו של גוגול" ("La moglie di Gogol", 1954). בסיפור זה המספר מתאר מפגש עם הסופר הרוסי הנודע גוגול, בו הוא מגלה שאשתו היא למעשה בובת גומי מתנפחת. הספר **שתי רווקות זקנות** מאת לנדולפי תורגם לעברית וכולל שתי נובלות - "שתי רווקות זקנות" (*Le due zittelle*, 1952) ו"מלכת הסרטן" (*Cancroregina*, 1950).

## קישורים חיצוניים

* 
* 

קטגוריה:סופרי פנטזיה איטלקים
קטגוריה:סופרים איטלקים
קטגוריה:מתרגמים איטלקים
קטגוריה:מתרגמים לאיטלקית
קטגוריה:מתרגמים מגרמנית
קטגוריה:מתרגמים מרוסית
קטגוריה:זוכי פרס סטרגה
קטגוריה:איטלקים שנולדו ב-1908
קטגוריה:איטלקים שנפטרו ב-1979
קניג

**קניג**, **קוניג** או **קנינג** (מגרמנית: **König**, בכתיב ללא אומלאוט: Koenig, ביידיש: קעניג) הוא שם משפחה שפירושו המילולי הוא מלך.

קטגוריה:שמות משפחה אשכנזיים
קטגוריה:שמות משפחה גרמניים
Strictly 4 My N.I.G.G.A.Z.

**Strictly 4 My N.I.G.G.A.Z.** הוא אלבום הסטודיו השני של הראפר האמריקאי טופאק שאקור. בדומה לאלבום הבכורה שלו (2Pacalypse Now), שירי האלבום מדגישים את דעותיו הפוליטיות והחברתיות של טופאק. האלבום היה אמור להיות בשם "Troublesome 21", לפי גילו של שאקור באותם ימים.

האלבום שדורג במקום 24 בבילבורד 200, האלבום השיג הצלחה מסחרית יותר מקודמו וישנם הבדלים בולטים בייצור. האלבום הזה נחשב לאלבום ה"פריצה" של שאקור, הוא כלל את הלהיטים "Keep Ya Head Up" ו-"I Get Around" והגיע למעמד פלטינה.
האלבום יצא לראשונה ב-Interscope Records אך זכויותיו שייכות עכשיו לחברת התקליטים אמארו בידור שבבעלות אמו, אפני שאקור.

## שירי האלבום
#Holler If Ya Hear Me
#Pac's Theme
#Point the Finga
#Something 2 Die 4
#Last Wordz
#Souljah's Revenge
#Peep Game
#Strugglin
#Guess Who's Back
#Representin' 93
#Keep Ya Head Up
#Strictly 4 My N.I.G.G.A.Z...
#The Streetz R Deathrow
#I Get Around
#Papa'z Song
#5 Deadly Venomz

## קישורים חיצוניים

קטגוריה:אלבומי טופאק שאקור
קטגוריה:אלבומים באנגלית
קטגוריה:אלבומי חברת אינטרסקופ רקורדס
קטגוריה:אלבומי חברת אטלנטיק רקורדס
קטגוריה:אלבומי חברת ג'ייב רקורדס
מג'דל (טבריה)

**מג'דל** (בערבית: **المجدل**), היה כפר ערבי קטן על החוף המערבי של ים כנרת, בבקעת גינוסר, בגובה 200 מטרים מתחת לפני הים, חמישה קילומטרים צפונית לטבריה ודרומית לחורבת מנים.

על פי תוכנית החלוקה נועד הכפר להיות בתחום המדינה היהודית. במלחמת העצמאות, לאחר כיבוש העיר העתיקה של טבריה ופינוי אוכלוסייתה הערבית באפריל 1948 הסכימו תושבי הכפר להתפנות ופונו לירדן.

## היסטוריה
במאה ה-19 התיישבו במקום פלאחים עניים ממצרים שקראו לכפר מג'דל. השם השתמר מן היישוב הקדום מגדלא ששכן בסמוך. בשנת 1807 מוזכר לראשונה הכפר על ידי אולריך יאספר זטצן שעצר בכפר. הסופר והנוסע הבריטי ג'יימס סילק בקינגהאם הזכיר ב-1816 את העובדה שמספר מועט של משפחות מוסלמיות התגוררו במקום. בשנת 1812 עבר הנוסע והמזרחן השווייצרי יוהאן לודוויג בורקהרדט במקום וציין בספרו את מצבו העלוב של הכפר.
בשנת 1838 עבר החוקר האמריקאי אדוארד רובינסון בכפר וכתב עליו כך: "כפר מוסלמי קטן ועלוב הנראה כחורבה, על אף שאין בו שום שרידים עתיקים".
בשנת 1849 תיאר ויליאם פרנסיס לינץ', חבר משלחת אמריקאית שסיירה בים המלח ולאורך נהר הירדן, את הכפר כ"כפר עני בן כ-40 משפחות, כולם פלאחים, בתיו עשויים אבן וגגותיהם מכוסים בוץ".

איזבל ברטון, אשתו של החוקר ריצ'רד פרנסיס ברטון היא היחידה במאה ה-19 שהזכירה ביומנה, שהופיע ב-1879, את קיומו של קבר הש'ייח מוחמד אל-עג'מי בצידו הצפוני של הכפר וגם קבר נוסף, שעל פי המסורת הוא של דינה, בתו של יעקב אבינו.

בשנת 1881 דיווחה הקרן לחקר ארץ ישראל שהכפר ממוקם במישור שחלקו מעובד חקלאית, בתי הכפר עשויים אבן ומתגוררים בו כ-80 תושבים. בתחילת המאה ה-20 נמכרו חלק מאדמות הכפר לאדריכל הגרמני לנדלה (R. Lendle) לצורך עריכת חפירות ארכאולוגיות, אולם אם והתגלו ממצאים כלשהם בחפירות אלה הם מעולם לא פורסמו.

במפקד האוכלוסין של שנת 1931 היו בכפר 283 תושבים ו-62 בתים.

בתקופת המנדט הבריטי היה זה הכפר הקטן ביותר בשטחו בנפת טבריה. הוא היה בעל מבנה מלבני, כאשר רוב בתיו היו מרוכזים בצפיפות במרכזו. התושבים, כולם מוסלמים, התפרנסו מחקלאות - גידול ירקות, תבואה, בננות ופרדסים.
שטח צפונית לכפר נמכר למסדר הפרנציסקני. בשנת 1935 התארחו אצל מוח'תאר הכפר מוטלאק שני נזירים פרנציסקנים. רוב אוכלוסיית הכפר נמנתה על צאצאיו של המוכ'תאר מתשע נשותיו.

הכפר פונה מתושביו במהלך מלחמת העצמאות, באפריל 1948, על ידי כוחות ההגנה, באוטובוסים של אגד שהסיעו את התושבים עד לסמוך לקיבוץ גשר, שם הורה להם לחצות לירדן.בסתיו 1948 נהרסו בתי הכפר.

המושבה מגדל התרחבה עם הזמן על חלק מן האדמות החקלאיות של הכפר. מן הכפר נותר רק מבנה מבנה מקאם שייח מוחמד אל עג'מי.

## קישורים חיצוניים

## הערות שוליים

קטגוריה:קהילות ויישובים ערביים שנחרבו במלחמת העצמאות
קטגוריה:יישובים על חופי הכנרת
קטגוריה:הגליל
קטגוריה:מגדל
קטגוריה:יישובים ערביים המשמרים שם עברי
הנרי וייז ויטפילד

**הנרי וייז ויטפילד** (באנגלית: **Henry Wase Whitfield**; בסינית: 威非路; 1814 - 30 במרץ 1877) היה המשנה למושל הונג קונג, מפקד הכוחות הצבאיים הבריטיים בהונג קונג, ובאפריל 1872 כיהן כמושל בפועל של הונג קונג.

ויטפילד הצטרף כקצין לגדוד השני של מערב הודו בשנת 1828, בגיל 14. בשנת 1843 מונה למפקד הגדוד שלו, ופיקד על הגדוד במשך 15 שנים.

בשנת 1868 הועלה לדרגת מייג'ור גנרל, ובשנת 1869 מונה למפקד הכוחות הבריטיים בהונג קונג. באפריל 1872, בהיותו בתפקיד המשנה למושל הונג קונג כיהן בפועל בתפקיד המושל.

על שמו נקרא קסרקטין ויטפילד שבהונג קונג.

ויטפילד נפטר ביום שישי הטוב בשנת 1877, בעיר דובר שבאנגליה, בגיל 63.

## הערות שוליים

קטגוריה:מושלי הונג קונג
קטגוריה:בריטים שנולדו ב-1814
קטגוריה:בריטים שנפטרו ב-1877
פודאי סנקו

**פודאי סייבאנה סנקו** (Foday Saybana Sankoh, 17 באוקטובר 1937 - 29 ביולי 2003), היה מנהיג ומייסד החזית המהפכנית המאוחדת (RUF), קבוצת המורדים בסיירה לאון, שפעלה במלחמת האזרחים בסיירה לאון (1991-2002). הוא נודע באכזריותו הרבה כלפי קורבנותיו. סנקו הועמד לדין במסגרת בית הדין המיוחד לסיירה לאון  והואשם ב-17 סעיפי אישום בגין פשעי מלחמה שונים, כולל שימוש בילדים חיילים ופשעים נגד האנושות, כולל רצח עם, שעבוד, אונס ועבדות מינית.

## ביוגרפיה
### שנותיו הראשונות
סנקו נולד בכפר המרוחק מאסאנג מאיוסו במחוז טונקולילי בצפון סיירה לאון, לאב חוואי שמוצאו מהקבוצה האתנית טמנה, ואם מהקבוצה האתנית לוקו. סנקו למד בבתי ספר יסודי ותיכון ועבד במספר משרות בעיר מגבורקה. התגייס לצבא סיירה לאון ב-1956, ועבר את הכשרתו הצבאית בניגריה ובבריטניה. בשנת 1971, בהיותו טוראי, הודח מתפקידו בחיל הקשר, ונכלא למשך שבע שנים על מעורבותו במרד.

כשהשתחרר סנקו מהכלא, עבד כצלם נודד בדרום ובמזרח סיירה לאון, שם יצר קשר עם קיצוניים צעירים, ועבר עמם ללוב, שם ערך ב-1988 אימונים לקראת התקוממות. כששבו לסיירה לאון, סנקו ובני בריתו ראשיד מנסאריי ואבו קאנו הסיתו למאבק מזוין נגד ממשלת APC. הם נסעו לליבריה וחברו עם צ'ארלס טיילור, שעמד בראש החזית הפטריוטית הלאומית של ליבריה (NPFL).

### מלחמת האזרחים

ב-23 במרץ 1991 תקפו לראשונה אנשי החזית המהפכנית המאוחדת בראשות סנקו, מגובים בטיילור, בכפרים במחוז קאילהון שבמזרח סיירה לאון, אזור עשיר ביהלומים. אנשי החזית המהפכנית המאוחדת היו ידועים לשמצה בשיטות פעולה אכזריות כמו אונס וקטיעת איברים במהלך מלחמת האזרחים. סנקו בעצמו ביצע מספר פעולות כאלו, והתפרסם בעיקר בגלל "מבצע שלם את עצמך", שעודד חיילים לבצע ביזה ככל יכולתם. קאנו ומנסאריי התנגדו לשיטה זו, ולכן הוצאו להורג.

במרץ 1997 נמלט סנקו לניגריה והוטל עליו מעצר בית, ולאחריו נכלא. עד לשחרורו של סנקו מהכלא הניגרי, מילא את משימותיו סם בוקארי.

במהלך המלחמה הפר סנקו מספר פעמים את הבטחותיו להפסקת הלחימה, כולל הסכמי השלום שנחתמו באביג'אן ובלומה ב-1999. בסופו של דבר, קבוצת המעקב של הקהילה הכלכלית של מדינות מערב אפריקה (ECOMOG) ובריטניה התערבו באמצעות כוחות קטנים אך מתוחכמים, וכך הופלה החזית המהפכנית המאוחדת.

סנקו נעצר שוב בשנת 2000, לאחר שחייליו טבחו במפגינים שמחו מחוץ לביתו בפריטאון. מעצרו הוביל לחגיגות המוניות בכל רחבי סיירה לאון. סנקו הוסגר לידי הבריטים, ובבית המשפט לפשעי מלחמה של האו"ם הואשם ב-17 סעיפים של פשעי מלחמה, כגון שימוש בילדים כחיילים, ופשעים נגד האנושות כמו השמדה, שעבוד, אונס ועבדות מינית.

### מותו
סנקו מת בזמן שהמתין למשפטו, מסיבוכים של שבץ. בהצהרת בית המשפט אמר התובע הראשי דייוויד קראיין, שמותו של סנקו זיכה אותו בסוף שלו לחייו, סוף שהוא מנע בעצמו מרבים אחרים.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סיירה לאון: אישים
קטגוריה:סיירה לאון: היסטוריה
קטגוריה:אישים שהוסגרו
קטגוריה:ילידי 1937

קטגוריה:נפטרים ב-2003
מיקי מנטל

**מיקי צ'ארלס מנטל** (באנגלית: **Mickey Charles Mantle**; 20 באוקטובר 1931 – 13 באוגוסט 1995) היה שחקן בייסבול במייג'ור ליג האמריקאי בשנים 1951–1968. מנטל נחשב לאחד משחקני המייג'ור ליג הפופולריים ביותר בכל הזמנים. 

מנטל שיחק לאורך כל הקריירה שלו בקבוצת הניו יורק יאנקיז וזכה עימה שבע פעמים בוורלד סיריס.

במהלך הקריירה שלו זכה בשנת 1956 בתואר הכתר המשולש (הוביל את הליגה בהום ראנס, נקודות וממוצע חבטות) וזכה שלוש פעמים בתואר ה-MVP של העונה הסדירה (1956, 1957 ו-1962). כמו כן, לאורך הקריירה שלו השיג מנטל ממוצע חבטות של 0.298 ו-536 הום-ראנס.

מנטל מת בדאלאס שבטקסס ב-13 באוגוסט 1995.

## קישורים חיצוניים

* מיקי מנטל באתר היכל התהילה של הבייסבול
* סטטיסטיקות של מיקי מנטל כשחקן באתר baseball-reference.com 
*  
* 
* 

קטגוריה:אמריקאים ילידי אוקלהומה
קטגוריה:שחקני בייסבול אמריקאים
קטגוריה:שחקני השדה החיצון
קטגוריה:חברי היכל התהילה של הבייסבול
קטגוריה:זוכי פרס ה-MVP של העונה הסדירה ב-MLB
קטגוריה:שחקני ניו יורק יאנקיז
קטגוריה:אוקלהומה: ספורטאים
קטגוריה:אמריקאים שנולדו ב-1931
קטגוריה:אמריקאים שנפטרו ב-1995
אינדיקטור (פירושונים)

אינדיקטור משמעותו סימן או אות המראה על שינוי או על מידע.
ולדלן מיכאילוב

**ולדלן מיכאילוביץ' מיכאילוב** (ברוסית: **Владле́н Миха́йлович Миха́йлов**; 24 בינואר 1925, סיצ'ובקה במחוז סמולנסק - 23 בנובמבר 2004, מוסקבה) היה גנרל סובייטי וראש המודיעין הצבאי האחרון בברית המועצות, ששירת בצבא מ-1942 עד 1992 עת פוטר מן הצבא.

מאז סיים את לימודיו בבית הספר של חיל הרגלים בוולדיווסטוק ב-1949 הוא היה למפקד בה. בשנת 1954 הוא סיים את הכשרתו באקדמיה הצבאית על שם מיכאיל פרונזה. הוא שירת בתפקידי פיקוד שונים במחוז הצבאי הבלטי. ב-1968 סיים את האקדמיה הצבאית של המטה הכללי, ממרץ 1969 היה למפקד הדיוויזיה הממוכנת. מ-1979 עד 1980 ולדלן היה ליועץ צבאי בכיר של המטה הכללי של הצבא העממי של וייטנאם.

ממרס 1980 היה לראש מינהל במטה הכללי של הכוחות המזוינים של ברית המועצות ומדצמבר 1983 היה ולדלן מיכאילוב לסגן ראשון של המפקד העליון של הצבא בהמזרח הרחוק הרוסי. בפברואר 1987 עבר לגה-אר-או וכבר בקיץ אותה שנה מונה למפקד הארגון והיה סגן הרמטכ"ל הסובייטי. הוא היה בתפקיד זה עד לאוקטובר 1991. בינואר 1992 הוצא לגמלאות.

בין השנים 1989-1991 הוא היה חבר הפרלמנט הסובייטי.

בשנת 1971 הוענק לו עיטור הדגל האדום ועיטור מהפכת אוקטובר, בשנת 1985 הוענק לו עיטור לנין.

קטגוריה:אנשי המודיעין הצבאי הרוסי
קטגוריה:גנרלים סובייטים
קטגוריה:מעוטרי עיטור לנין
קטגוריה:מעוטרי עיטור הדגל האדום
קטגוריה:מעוטרי עיטור מהפכת אוקטובר
קטגוריה:בוגרי האקדמיה הצבאית של המטה הכללי
קטגוריה:רוסים שנולדו ב-1925
קטגוריה:רוסים שנפטרו ב-2004
משתנה מציין

בהסתברות, **משתנה מציין**, או **משתנה אינדיקטור**, הוא משתנה מקרי שמציין האם מאורע מסוים התרחש. כאשר המאורע התרחש, הערך שלו הוא \ 1, וכאשר המאורע לא התרחש ערכו \ 0.

כך, נקבל כי ההתפלגות של \ X, משתנה מציין למאורע \ A, היא \ P(X=x) = \left\{\begin{array}{lc}P(A) & x=1\\1-P(A)&x=0\end{array}\right.. מכך נובע כי התוחלת של \ X היא \ E[X]=P(A) \cdot 1 + (1-P(A)) \cdot 0 = P(A).

## שימוש
המשתנה המציין שימושי למשל כאשר מעוניינים לחשב תוחלת או שונות של משתנה מקרי שניתן לבטאו כסכום של משתנים מציינים. ואז ניתן להיעזר בליניאריות התוחלת ולהגיע לתוחלת משתנה זה, אם ידועה ההסתברות להתרחשות המאורעות שהמשתנים המציינים מייצגים.

חישוב תוחלת על ידי אינדיקטורים: \ E[X] = E[\sum_{i=1}^n X_i] = \sum_{i=1}^n E[X_i]  
חישוב שונות על ידי אינדיקטורים: \ V[X] = V[\sum_{i=1}^n X_i] = \sum_{i=1}^n V[X_i] + 2\cdot \sum_{i

## תכונות

### תוחלת
התוחלת של כל אינדיקטור שווה לסיכוי שהוא יהיה שווה 1, כלומר: \ E[X_i] = P(X_i =1) .

**הוכחה:**

נביט בפונקציית ההסתברות השולית של X המוגדרת כ־P(X):

אז לפי הגדרת תוחלת:

\ E[X] = 0 \cdot P(X=0) + 1 \cdot P(X=1) = P(X=1) 

### שונות
השונות של כל אינדיקטור שווה לסיכוי שהוא יהיה שווה 1 כפול הסיכוי שהוא יהיה שווה אפס, כלומר: \ V[X_i] = P(X_i = 1)\cdot P(X_i =0) 

### שונות משותפת
השונות המשותפת של 2 אינדיקטורים שווה לסיכוי שכל אחד מהם יהיה שווה אחד, פחות מכפלת ההסתברויות שכל אינדיקטור שווה 1, כלומר: COV(X_i,X_j)= P(X_i = 1,X_j = 1)-P(X_i =1)P(X_j =1) 

## דוגמה
להלן דוגמה לפתרון בעיה באמצעות משתנים מציינים. מוצגת הבעיה הבאה: פקיד רשלן צריך לשלוח \ n מכתבים ל־ \ n יעדים. ברשותו של הפקיד \ n מעטפות ועליהן כתובים היעדים, כשכל מעטפה מתאימה ליעד אחד בדיוק. הפקיד מחלק את המכתבים למעטפות בצורה מקרית, כאשר ההתפלגות של המעטפה הנבחרת בכל שלב היא אחידה. יהא \ X מספר המעטפות שהגיעו ליעד. מה התוחלת של \ X?

### פתרון

כאמור, נוח לפתור בעיה זאת באמצעות משתנים מציינים. נסמן \ X_i בתור המשתנה המציין המתאים למאורע שמכתב \ i הגיע ליעד. מאחר שההתפלגות אחידה, לכל מכתב ההסתברות שהוא הגיע ליעד היא \frac{1}{n}. נשים לב כי \ X = \sum_{i=1}^n X_i, לפיכך לפי ליניאריות התוחלת \ E[X] = \sum_{i=1}^n E[X_i] = \sum_{i=1}^n \frac{1}{n} = \frac{1}{n} \cdot n = 1.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:תורת ההסתברות
שיר חייל

250px|ממוזער|נמרוד גאון, מחבר שיר חייל
"**שיר חייל**" (מוכר גם במילותיו הראשונות: "**אני שומע שוב**") הוא שיר שנכתב על ידי סרן  (3 באוגוסט 1951 - 7 באוקטובר 1973), קצין שריון שנפל במלחמת יום הכיפורים. השיר התפרסם לאחר מותו כאשר הולחן ובוצע על ידי שלמה ארצי. השיר נכלל באלבומו של ארצי משנת 1979, "דרכים", בעיבוד מוזיקלי של יאיר שרגאי.

## רקע
גאון נולד ב-1951 בקיבוץ גבולות שבנגב. בגיל עשר עבר עם משפחתו לאשקלון, ובהמשך התחנך במחזור הראשון של הפנימייה הצבאית לפיקוד שליד גימנסיה הרצליה בתל אביב. גאון התגייס באוגוסט 1969 לחיל השריון, ובו עבר את מסלול ההכשרה כאיש צוות טנק, מפקד טנק, קצין שריון ומפקד פלוגה. בשנים 1972 - 1973 שירת בסיני בגדוד 46, חטיבה 401, כמפקד פלוגה ג' ("הבחורים") ולאחר מכן כמפקד פלוגת ההכשרה, צמ"פ. בספטמבר 1973 עבר לבית הספר לשריון (חטיבה 460) ושירת כמפקד פלוגה ח' קמ"ט (קורס מפקדי טנקים) מגח בגדוד 198. עם פרוץ מלחמת יום כיפור הועברה הפלוגה לגדוד 196 תחת המג״ד עמרם מצנע. ביומה הראשון של המלחמה בלם הגדוד את המצרים במתחם "ציונה" (בין מתחמי "חמוטל" ו"מכשיר"), בגזרה המרכזית של התעלה, ועבר להיות תחת פיקוד חטיבה 14. ביומה השני של מלחמת יום הכיפורים, י"א בתשרי תשל"ד (7 באוקטובר 1973), נהרג גאון בקרב שהתחולל באזור מתחם "נוזל", סמוך לגדות תעלת סואץ והוא בן 22. בשירותו הגיע לדרגת סגן ולאחר מותו הועלה לדרגת סרן. על תפקודו בקרב קיבל נמרוד ציון לשבח ממפקד האוגדה. לאחר מותו, ביום הזיכרון לחללי צה"ל תשל"ד, שודרה בגלי צה"ל תוכנית לזכרו בשם "חיי אדם", שערך והגיש אהוד גרף.

בשנת תשל"ה הוציאה משפחתו ספר לזכרו ובו דברי חברים על דמותו, מכתבים, זיכרונות, שירים שכתב ותצלומים. שם הספר, כשם משפט מאחד משיריו, היה "אני חייל ואל תבכי ילדה" – משפט הלקוח משיר-מכתב שכתב לחברתו, עמליה. הוריו שלחו את שיריו לזמר הנערץ עליו, שלמה ארצי, וכעבור כמה שנים, כשנתבקש ארצי לבצע עבור גלי צה"ל שיר ליום הזיכרון, הוא בחר להלחין את השיר, שנקרא "שיר חייל".

השיר נכתב כמכתב לחברה, שבו מתואר החייל כאדם על עולמו התרבותי, הכולל האזנה למוזיקה כמו השיר "בלוז ישן על בובי מק'גי" מאת ג'ניס ג'ופלין ונגינת רביעייה קאמרית, סיפורים של צ'כוב ועוד. האדם, שהמלחמה והחיילות אינן מתכונות אופיו, מרגיש בצבא כ"מחופש" לחייל, "כפוּת בכתונת משוגעים" והוא בודד ומתגעגע.

השיר הודפס לראשונה בספר הזיכרון שהוציאה משפחתו, תחת השם "ואל תבכי לי ילדה".

השיר היה ללהיט וזכה להשמעות רבות מאז ועד היום, הן ביום הזיכרון לחללי מערכות ישראל ולחללי פעולות האיבה והן בימות השנה, וארצי שר אותו ברבות מהופעותיו. בשנת תש"ם הגיע למקום הרביעי במצעד הפזמונים העברי השנתי של רשת ג'.

## קישורים חיצוניים

* דף השיר באתר אקו"ם
* 
* 
* 
* 
* 

## הערות שוליים

קטגוריה:שירי 1979
קטגוריה:שירי שלמה ארצי
קטגוריה:שירים בעברית
קטגוריה:שירים שהולחנו על ידי שלמה ארצי
קטגוריה:שירי זיכרון חללי מערכות ישראל
קטגוריה:שירי מלחמת יום הכיפורים
קטגוריה:שירים על חיילים
קטגוריה:שירים על צה"ל
מלכי אראגון

**רשימת מלכי אראגון** כוללת את שליטי ממלכת אראגון, כיום אזור בצפון-מזרח ספרד. הממלכה כללה את שטח הקהילה האוטונומית אראגון של ספרד של ימינו. מלכי אראגון מבית ברצלונה מלכו גם על נסיכות קטלוניה, ממלכת ולנסיה, ממלכת מיורקה, ממלכת סיציליה, ממלכת סרדיניה וקורסיקה ושטחים בדרום צרפת של ימינו, ובכללם העיר מונפלייה. מדינה נרחבת זו היא כתר אראגון, בניגוד ל"ממלכת אראגון" שכוללת רק את הממלכה.

## מלכי אראגון

### [[בית אראגון]]

לאחר מותו של סנצ'ו השלישי, מלך נווארה, ירש בנו רמירו את מחוז אראגון, והפך אותו למדינה עצמאית. 

### [[בית טרסטמארה]]

#### הטוענים לכתר בתקופת [[מלחמת האזרחים הקטלונית]]

בתקופת מלחמת האזרחים הקטלונית (1462–1472) טענו שלושה אישים לכתר אראגון במקומו של חואן השני: 

### [[בית הבסבורג]]

חואנה הראשונה הייתה השליטה האחרונה לבית טרסטמארה. לאחר נישואיה לפליפה הראשון, מלך קסטיליה, עברה אראגון לידי בית הבסבורג. בגלל טענות בעלה ובניה של חואנה כי היא אינה יציבה בנפשה, בנה קרלוס שלט למעשה על אראגון ביחד איתה. 

### תקופת מלחמת הירושה הספרדית: [[בית בורבון]] ו[[בית הבסבורג]]

עם פרוץ מלחמת הקוצרים ומלחמת הירושה הספרדית, נותרה אראגון נאמנה לפליפה הרביעי, ועברה לידי בית בורבון 

ב-1707, במהלך מלחמת הירושה הספרדית, פורק כתר אראגון. חלק ממלכי ספרד עדיין השתמשו בתואר הרשמי "מלך אראגון" לאחר מכן. 

## קישורים חיצוניים

*
אראגון
טבול יום

**טבול יום** הוא כינוי, בהלכות טומאה, לאדם שנטמא וטבל, אך עדיין לא הסתיים היום בו טבל. דרגת טומאתו היא שני לטומאה. 

מסכת טבול יום מסדר טהרות, עוסקת בדיניו של טבול יום. 

## הסבר המונח
טבול יום הוא אדם שהיה טמא בטומאה של אב הטומאה או ראשון לטומאה, וטבל במקווה טהרה, אך עדיין לא הסתיים היום בו טבל. תהליך הטהרה מסתיים רק עם סיומו של היום בצאת הכוכבים, הנקרא בתלמוד **הערב שמש**. דין זה נלמד מהפסוק ב: . לפי חז"ל, ה"קודשים" בפסוק זה מתייחסים לתרומה (שכן מחוסר כיפורים אסור באכילת קורבן גם אחר סיום היום), והמילה "וטהר" מתייחסת לשמש – שהשמש "נטהרת" (=עוברת) לגמרי מן הרקיע, דבר שנעשה בצאת הכוכבים.

## דיניו
טבול יום מטמא תרומה ועושה אותה שלישי לטומאה ומטמא קדשים ועושה אותם רביעי לטומאה.

במצב זה של טומאה קלה, רשאי הוא לאכול מעשר שני, אך לא תרומה. בסוף היום - תהליך טהרתו נשלם, ואם הוא כהן יהיה מותר לו גם לאכול תרומה. לגבי רוב הטמאים, סוף היום משלים לגמרי את טהרתם, והם רשאים גם לאכול קודש. ברם, לגבי כמה מן הטמאים (זב, זבה, יולדת ומצורע). קבעה התורה שעליהם להביא קרבן להשלמת טהרתם. עד הבאת קרבנם הם מוגדרים כ**מחוסר כיפורים**, ואסורים לאכול קרבן או להיכנס לבית המקדש.

לטבול יום דינים מיוחדים: בעוד שטומאת משקין "עושה תחילה", כלומר שהיא תמיד תהיה ראשון לטומאה בין אם המשקים נגעו באב הטומאה ובין אם נגעו בראשון לטומאה, הרי שמשקין שנגע בהם הטבול יום הם כמו כל שאר הטומאות - דרגה אחת פחות מהדבר המטמא.

טבול יום חייב כרת על ביאת מקדש והמקור לכך הוא בפרשת תזריע - , פסוק העוסק באשה ה"יושבת על דם טוהר" שדינה כטבול יום. אמנם, לטבול יום מותר להיכנס עד עזרת נשים (לא כולל), דהיינו עד החיל (כולל).

## קישורים חיצוניים

* 

## הערות שוליים

קטגוריה:הדברים הנטמאים ומטמאים
קטגוריה:פרשת אמור